Haec prima fuit sacra aedes Cistercii constructa ac consecrata anno 1106 die 16 novembris per manus venerabilis Gualteri Cabilonensis episcopi in honorem Dei sub invocatione triumphantis coelorum imperatricis Virginis Dei parae praepotentis ac tutissimae cisterciensium patronae prima in qua frequentabant sancti ac venerabiles patres nostri Albericus Stephanus Raynardus Gosuinus Lambertus Fastredus caeterique primi authores instituti nostri e Molismo egressi nec non qui eorum postea societati adjuncti sunt ubi Bernardus cum triginta sociis suis in ea puras ac supplices manus in caelum elevantes ita ut vere is sit locus ubi steterunt pedes eorum cum habito priori coenobio non dimidio ab hinc lapide dissito quod propriis manibus ex ramis arborum tantum et non superbo sed humili schemate per biennium aut triennium plus minusve construere inchoaverunt ac eo derelicto ob aquarum penuriam qua eis egebant ad officia communia obeunda quasque hic redundare cernebant isthuc se contulerunt et novum monasterium edificare coeperunt in eam formam qua nunc visitur.